Държавен вестник, бр. 23, 2010 г., стр. 7

БРОЙ  23	
Д Ъ Р Ж А В Е Н  В Е С Т Н И К 	
СТР.  7  
СЪТРУДНИЧЕСТВО МЕЖДУ АГЕНЦИЯТА, 
ОБЩНОСТТА И ДЪРЖАВИТЕ
Член 4
Агенцията, Общността и държавите си 
сътрудничат, доколкото това касае всяка от 
страните, с цел улесняване прилагането на пред­
пазните мерки, предвидени в споразумението, 
и избягва ненужното дублиране на действия в 
областта на предпазните мерки.
ПРИЛАГАНЕ НА ПРЕДПАЗНИТЕ МЕРКИ
Член 5
Предпазните мерки, предвидени в споразу­
мението, се прилагат така, че:
а) да се избягва забавянето на икономичес­
кото и техническото развитие в Общността, 
както и на развитието на международното 
сътрудничество в областта на прилагането на 
ядрените технологии с мирни цели, включително 
международния обмен на ядрени материали;
б) да се избягва нежелателна намеса в об­
ластта на прилагането на ядрените технологии с 
мирни цели в Общността и особено в работата 
на ядрените мощности, както и
в) да се постигне съгласуваност с добрата 
управленска практика, каквато се изисква за 
икономичната и безопасна работа на ядрените 
мощности.
Член 6
а) Агенцията взема всички възможни пред­
пазни мерки за защита на производствената и 
търговската тайна, както и на останалата по­
верителна информация, която є става известна 
при изпълнението на споразумението.
б) (i) Агенцията не публикува или съобщава 
на никоя държава, организация или лице ка­
квито и да било сведения, получени от същата 
във връзка с изпълнението на споразумението, 
с изключение на случаите, в които такива спе­
цифични сведения, свързани с изпълнението 
на споразумението, могат да бъдат предадени 
на Съвета и на такива служители от състава 
на персонала на Агенцията, които изискват 
такава информация поради служебните си за­
дължения във връзка с предпазните мерки, но 
само до степента, до която това е необходимо 
за Агенцията за изпълнение на поетите от нея 
отговорности по изпълнение на настоящото 
споразумение.
(ii) Обобщената информация по отношение 
на ядрените материали, които са предмет на 
предпазните мерки съгласно споразумението, 
може да се публикува при решение на Съвета 
в случай, че пряко засегнатите държави или 
Общността изразят съгласие за това, доколкото 
всяка от страните има интерес от това. 
Член 7
а) При изпълнението на предпазните мерки 
съгласно това споразумение трябва да се отчита 
напълно технологичното развитие в областта на 
предпазните мерки, като трябва да се положат 
всички усилия с цел обезпечаването на опти­
мална рентабилност и ефективното прилагане 
на принципа за защита на потока от ядрени 
материали, предмет на предпазните мерки 
съгласно споразумението, чрез използване на 
инструменти и други технически методи в ня­
кои стратегически точки в такъв обем, какъвто 
позволява нивото на развитие на настоящите 
или бъдещите технологии.
б) С цел обезпечаване на оптимална рен­
табилност трябва да се използват следните 
средства:
(i) контролиране като средство за определяне 
на балансовите области за целите на отчетността;
(ii) статистически методи и произволен под­
бор при оценяване потока от ядрени материали;
(iii) съсредоточаване на процедурите за 
проверка и контрол на онези фази в ядрено-
горивния цикъл, при които се осъществява про­
изводственият процес, процесът на обработка, 
използване хранилищата за ядрени материали, 
от които лесно може да се получат ядрени 
оръжия или други ядрени взривни устройства, 
както и свеждане до минимум на процедурите, 
свързани с проверките на ядрените материали, 
при условие че всичко това не пречи на изпъл­
нението на настоящото споразумение.
ПРЕДАВАНЕ НА ИНФОРМАЦИЯ НА
АГЕНЦИЯТА
Член 8
а) С цел обезпечаване ефективното прилагане 
на предпазните мерки съгласно споразумени­
ето Общността се задължава в съответствие с 
разпоредбите, изложени в това споразумение, 
да предостави на Агенцията информацията от­
носно ядрените материали, предмет на такива 
предпазни мерки, както и с основната част 
от съоръженията, необходими за защита на 
такива материали.
б) (i) Агенцията изисква само минималното 
количество информация и данни, необходими 
за осъществяване на нейните отговорности 
съгласно споразумението.
(ii) Сведенията относно съоръженията трябва 
да представляват минимума, необходим за осъ­
ществяване на защитата на ядрените материали, 
предмет на такива предпазни мерки съгласно 
споразумението.
в) При искане от страна на Общността Аген­
цията трябва да има готовността да проучи на 
територията на съоръженията на Общността 
онези проектни данни, за които Общността 
счита, че са от особена важност. Такива данни 
не е необходимо да бъдат физически предавани 
на Агенцията, при условие че същите са на­
лични за по-нататъшно проучване от страна на 
Агенцията на съответните места в Общността. 
ИНСПЕКТОРИ НА АГЕНЦИЯТА
Член 9
а) (i) Агенцията осигурява съгласието на 
Общността и държавите за назначенията на 
инспектори на Агенцията в държавите.